News Update: Tesla เปิดตัวหุ่นยนต์ Optimus ต้นทุนต่ำ คาดราคาไม่ถึง 8 แสนบาท ซอฟต์แวร์เดียวกับระบบไร้คนขับของรถยนต์ เตรียมใช้ทำงานง่ายๆ ในโรงงาน Tesla - FINNOMENA
Tesla เปิดตัว Optimus หุ่นยนต์ฮิวแมนนอยด์คล้ายมนุษย์ที่เดินออกมาทักทายแขกผู้ร่วมงาน Tesla AI Day 2022 หลังใช้เวลาพัฒนานานกว่า 13 เดือน นับตั้งแต่เปิดตัวครั้งแรกในเดือน ส.ค. ปีที่แล้ว
3 ต.ค. 2565

Tesla เปิดตัว Optimus หุ่นยนต์ฮิวแมนนอยด์คล้ายมนุษย์ที่เดินออกมาทักทายแขกผู้ร่วมงาน Tesla AI Day 2022 หลังใช้เวลาพัฒนานานกว่า 13 เดือน นับตั้งแต่เปิดตัวครั้งแรกในเดือน ส.ค. ปีที่แล้ว
Elon Musk ผู้บริหาร Tesla ระบุว่า เป้าหมายของบริษัท คือ การสร้างหุ่นยนต์ฮิวแมนนอยด์ที่มีประโยชน์ให้เร็วที่สุด โดยใช้รูปแบบการพัฒนาเดียวกับระบบไร้คนขับของรถยนต์ไฟฟ้า เพื่อให้สามารถสร้างหุ่นยนต์ในปริมาณมากโดยใช้ต้นทุนที่ต่ำแต่มีประสิทธิภาพและความน่าเชื่อถือสูง
โดยต้นทุนของหุ่นยนต์ Optimus อาจมีราคาต่ำกว่า 20,000 ดอลลาร์ หรือประมาณ 756,000 บาท เพื่อให้สามารถผลิตได้ในปริมาณมากสำหรับใช้งานในโรงงานประกอบรถยนต์พลังงานไฟฟ้า Tesla หรือเพื่อวัตถุประสงค์อื่นๆ ในอนาคต
นอกจากนี้ Elon Musk ยังระบุว่า Optimus ถูกสร้างมาด้วยแผนการอันทะเยอทะยานที่สุดท้ายอาจนำไปสู่อนาคตที่ปราศจากความยากจน และมันคือการพลิกโฉมอารยธรรมอย่างแท้จริง
หุ่นยนต์ต้นแบบสามารถเดินด้วยความเร็ว 8 กิโลเมตรต่อชั่วโมง น้ำหนัก 72.5 กิโลกรัม ขนาดพอ ๆ กับมนุษย์ที่มีร่างกายไม่สูงมากนัก ระบบพลังงานไฟฟ้าจากชุดแบตเตอรี่ขนาด 2.3 กิโลวัตต์-ชั่วโมง (kWh)
โดยหุ่นยนต์ตัวนี้สามารถยกสิ่งของน้ำหนักได้ 20 กิโลกรัม เพียงพอสำหรับการทำงานง่ายๆ ภายในโรงงานประกอบรถยนต์พลังงานไฟฟ้าของ Tesla ตามแผนการที่วางเอาไว้ ซึ่งภายในงานได้แสดงคลิปวีดิโอของ Optimus ที่ทำงานง่ายๆ อย่างรดน้ำต้นไม้ ถือกล่อง และยกแท่งเหล็ก
อ้างอิง:
https://www.tnnthailand.com/news/tech/126661/ 
https://www.beartai.com/news/itnews/1158215 
https://mgronline.com/around/detail/9650000094356 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
Optimus
Tesla
Tesla Bot
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA